Тантал кен таштары
Тантал кен таштары – курамында тантал бар минералдардын чогундусу. Экономикалык жактан казып жана бөлүп алууга арзырлык тантал кен таштарынын негизги минералдары: колумбит-танталит (курамында Та20 0,5–0,03%ке чейин), танталит жана манганотанталит (45–80%), вожинит (60–85%), микролит (50–80%). Тантал-ниобий кенташындагы тантал кен таштарынын баалуу минералдары: колумбит (5–30%), гатчёттолит (8–28%), танталдуу пирохлор (1–4%) ж. б. Өнөр жайлык маанисине карай бир нече түргө ажыратылат: 1) сейрек металдуу натрийлитий пегматит кени. узундугу жүздөгөн мден 1–2 кмге созулган тилкеленген тарамдуу, курамында альбит, микроклин, кварц, аз санда сподумен же петалит бар; 2) сейрек металлдуу курамында тантал кездешүүчү гранит. Анчалык чоң эмес шток, казанбак түрүндө жайгашат; 3) үбөлөндү кыртыштардын аллювий, делювий, пролювий чөкмөлөрүндөгү чачынды кени. Тантал кен таштары гравитация, флотация ыкмалары менен байытылат, бул концентратта 13–40% Та205 болот. Ири кендери Австралия, Канада, Бразилия, Кытай ж. б. өлкөлөрдө бар. Дүйнөлүк запасы 293,1 миң тонна.
 Геология

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9